sagorsarker/bangla-wikipedia huggingface dataset:
ইস্টার্ন ইউনিভার্সিটি

ইস্টার্ন ইউনিভার্সিটি বাংলাদেশের একটি বেসরকারী বিশ্ববিদ্যালয়। এই বিশ্ববিদ্যালয়ে ৫টি অনুষদ রয়েছে। প্রত্যেকটি অনুষদের স্বতন্ত্র বিভাগ রয়েছে। ২০১৩ সালের হিসাব অনুযায়ী ১১,৭৯৩ এর অধিক ছাত্র-ছাত্রী অধ্যয়ন করছে।
ইস্টার্ন ইউনিভার্সিটি ২০০৩ সালে প্রাইভেট ইউনিভার্সিটি অ্যাক্ট ১৯৯২ এর অধীনে প্রতিষ্ঠিত হয় এবং পরে ২০১০ সালের বেসরকারী বিশ্ববিদ্যালয় আইনের অধীনে অনুমোদিত হয়। বিশ্ববিদ্যালয়টি ইস্টার্ন ইউনিভার্সিটি ফাউন্ডেশন দ্বারা প্রতিষ্ঠিত হয়েছিল। প্রতিষ্ঠানটি প্রতিষ্ঠাতাদের মধ্যে রয়েছেন শিক্ষাবিদ, চার্টার্ড অ্যাকাউন্ট্যান্ট, প্রকৌশলী, শিল্পপতি এবং অবসরপ্রাপ্ত সরকারি কর্মচারী। ফাউন্ডেশনের ৩০ জন সদস্য রয়েছে। প্রাইভেট ইউনিভার্সিটি অ্যাক্ট ২০১০ অনুসারে ইস্টার্ন ইউনিভার্সিটির পরিচালনা বিভিন্ন সংস্থা দ্বারা পরিচালিত হয়। যেগুলোর মধ্যে রয়েছে: বোর্ড অফ ট্রাস্টি, সিন্ডিকেট, একাডেমিক কাউন্সিল, কারিকুলাম কমিটি, ফিনান্স কমিটি, শিক্ষক নির্বাচন কমিটি এবং ডিসিপ্লিনারি কমিটি।
নিম্নোক্ত ব্যক্তিবর্গ ইস্টার্ন ইউনিভার্সিটির উপাচার্য হিসেবে দায়িত্ব পালন করেন:
বর্তমানে বিশ্ববিদ্যালয়ে ৫টি অনুষদের অধিনে ৭টি বিভাগ রয়েছে। এগুলো হলো:
টেক্সটাইল প্রকৌশলের অধীনে বি.এস.সি. চালু করা ইউজিসির বিবেচনাধীন রয়েছে। চালু করা জন্য অন্যান্য বিষয়ের মধ্যে অন্তর্ভুক্ত রয়েছে পুরকৌশল, স্থাপত্যে স্নাতক, ফার্মেসিতে বি.এসসি ও পরিবেশ ও জলবায়ুতে স্নাতকোত্তর ডিপ্লোমা।
বিশ্ববিদ্যালয়ের এর বর্তমান ক্যাম্পাস ঢাকার সাভারের বিরুলিয়া ইউনিয়নের খাগানে অবস্থিত। এখানে আসার জন্য সব ধরনের পরিবহন রয়েছে। আগের ক্যাম্পাসটি ধানমন্ডিতে অবস্থিত ছিল।
বিশ্ববিদ্যালয়ের গবেষণা ও বিকাশ কেন্দ্র হিসাবে একটি গবেষণা কেন্দ্র রয়েছে। গবেষণা অধ্যয়ন ও পরামর্শ প্রকল্পগুলির সুবিধার্থে, বিশ্ববিদ্যালয়ে গবেষণা পদ্ধতির উপর গবেষণা, সেমিনার এবং প্রশিক্ষণের ব্যবস্থা করা হয়। বিশ্ববিদ্যালয়টি “দ্য ইস্টার্ন ইউনিভার্সিটি জার্নাল” দ্বিবার্ষিক রেফারকৃত সাময়িকী প্রকাশ করে।
বাংলাদেশ ইউনিভার্সিটি অব বিজনেস অ্যান্ড টেকনোলজি

বাংলাদেশ ইউনিভার্সিটি অব বিজনেস অ্যান্ড টেকনোলজি (বিইউবিটি) বাংলাদেশের একটি বেসরকারি বিশ্ববিদ্যালয়। এটি ২০০৩ সালে প্রতিষ্ঠিত। বাংলাদেশ শিক্ষা মন্ত্রণালয়ের অধীন ইউজিসি অনুমোদিত বেসরকারি বিশ্ববিদ্যালয় আইন ২০০৩ অনুসারে এটি প্রতিষ্ঠিত হয়। নর্থ আমেরিকা ইউনিভার্সিটির পাঠদান পদ্ধতি এখানে অনুসরণ করা হয়, যা বিশ্ববিদ্যালয় মঞ্জুরী কমিশন কর্তৃক স্বীকৃত। ঢাকা কমার্স কলেজ কর্তৃক বিশ্ববিদ্যালয়টি প্রতিষ্ঠিত হয় এবং এটি পরিচালিত হয় ঢাকা কমার্স কলেজের ট্রাস্টি বোর্ড, প্রিন্সিপাল এবং চেয়ারম্যানসহ অন্যান্য গভর্নিং বডির মেম্বার দ্বারা তৈরী সিন্ডিকেটের মাধ্যমে। প্রথম দিকে কমার্স কলেজের ভবনে শিক্ষাও কার্যক্রম শুরু করলেও বর্তমানে বিশ্ববিদ্যালয়টি তাদের পাঠদান কার্যক্রম তাদের নিজস্ব স্থায়ী ক্যাম্পাস রূপনগর আ/এ তে পরিচালনা করছে। এছাড়াও বেরিবাধ সংলগ্ন সুবিশাল মাঠ রয়েছে শিক্ষার্থীদের খেলাধুলার মনন বিকাশের জন্য, যা ক্যাম্পাস থেকে ১৫-২০ মিনিট দূরে অবস্থিত।
নিম্নোক্ত ব্যক্তিবর্গ বাংলাদেশ ইউনিভার্সিটি অব বিজনেস অ্যান্ড টেকনোলজির উপাচার্য হিসেবে দায়িত্ব পালন করেন:
এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে। আন্ডার গ্রাজুয়েট প্রোগ্রামের জন্য ২৫% থেকে ১০০% ছাড় সুবিধা পাওয়া যায়।
বিইউবিটি'তে শিক্ষা বছরকে দুইটি সেমিস্টারে ভাগ করা হয়েছে, তা নিম্নরুপ:
শিক্ষার্থীদের এখানে পড়াশোনার পাশাপাশি রয়েছে গ্রন্থাগার সুবিধা রয়েছে। সদস্য কার্ডের মাধ্যমে শিক্ষার্থীগন বই বাসায় নিতে পারেন। গ্রন্থাগারে বই পড়ার সুবিধা রয়েছে।
গণ বিশ্ববিদ্যালয়

গণ বিশ্ববিদ্যালয় ১৯৯৮ সালে বেসরকারি বিশ্ববিদ্যালয় হিসেবে প্রতিষ্ঠিত হয়। বর্তমানে সাভারের নলামে বিশ্ববিদ্যালয়টি তাদের নিজস্ব ক্যাম্পাসে একাডেমিক এবং প্রশাসনিক কার্যক্রম পরিচালনা করছেন। ৫টি অনুষদে মোট ১৭টি বিভাগ নিয়ে বিশ্ববিদ্যালয়টি পরিচালিত হচ্ছে। এখানে রয়েছে সাংবাদিক সমিতি, ছাত্র সংসদ, ফটোগ্রাফিক সোসাইটি, ডিবেটিং সোসাইটি, মিউজিক কমিউনিটি, অগ্নিসেতু সাংস্কৃতিক পরিষদ, শুভ সংঘ। এছাড়াও গণ বিশ্ববিদ্যালয়ে শিক্ষার্থী পরিচালিত মোট ১৮টি সংগঠন রয়েছে।
১৯৯৮ সালের ১৪ জুলাই গণ বিশ্ববিদ্যালয় প্রতিষ্ঠিত হয়। গণস্বাস্থ্য কেন্দ্র নামের বেসরকারি দাতব্য সংস্থা এটি প্রতিষ্ঠা করে।
গণ বিশ্ববিদ্যালয়, বিশ্ববিদ্যালয় মঞ্জুরি কমিশন কর্তৃক স্বীকৃত এবং বাংলাদেশ সরকারের শিক্ষা মন্ত্রণালয় কর্তৃক অনুমোদিত। এখানের স্বাস্থ্য সম্পর্কিত প্রধান কোর্সগুলি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) এবং স্বাস্থ্য ও পরিবার কল্যাণ মন্ত্রণালয় কর্তৃক অনুমোদিত।
রাষ্ট্রপতি ও বিশ্ববিদ্যালয়ের আচার্য কর্তৃক নিয়োগকৃত নিম্নোক্ত ব্যক্তিবর্গ গণ বিশ্ববিদ্যালয়ের উপাচার্য হিসেবে দায়িত্ব পালন করেন:
ভাষা আন্দোলন এবং বাংলা ভাষার উন্নয়নের সঙ্গে সম্পর্কিত চারজন বিশিষ্ট ব্যক্তিকে সম্মাননা দিয়েছে গণ বিশ্ববিদ্যালয়। সম্মাননা প্রাপ্তরা হলেন ভাষাসৈনিক আব্দুল মতিন, বিচারপতি মুহাম্মদ হাবিবুর রহমান, বদরুদ্দীন উমর ও ড. হালিমা খাতুন। এছাড়া বিশ্ববিদ্যালয়ের ৪০ বছর পূর্তি উপলক্ষ্যে মুক্তিযুদ্ধে অনন্য অবদানের জন্য ৩৩ জন বিশিষ্ট ব্যক্তিকে সম্মাননা ও উপহার দেওয়া হয়।
এশিয়ান ইউনিভার্সিটি অব বাংলাদেশ

এশিয়ান ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি ১৯৯৬ সালের জানুয়ারি ৪ তারিখে প্রতিষ্ঠিত হয়। ১৯৯২ সালের বেসরকারী বিশ্ববিদ্যালয় আইনের অধীনে এটি প্রতিষ্ঠা করা হয়। আশুলিয়া থানার টংগাবাড়ি এলাকায় বঙ্গবন্ধু সড়কে বিশ্ববিদ্যালয়টির স্থায়ী ক্যাম্পাস অবস্থিত । দেশি-বিদেশি বিভিন্ন রাষ্ট্রের প্রায় ১৭,০০০ ছাত্র-ছাত্রী পড়াশোনা করে বিশ্ববিদ্যালয়টিতে।
এশিয়ান ইউনিভার্সিটি অব বাংলাদেশ প্রতিষ্ঠা হয়েছে ১৯৯৬ সালে।
নিম্নোক্ত ব্যক্তিবর্গ এশিয়ান ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
এশিয়ান ইউনিভার্সিটি অব বাংলাদেশের একমাত্র স্থায়ী ক্যাম্পাসটি ঢাকার আশুলিয়া থানার টংগাবাড়ির এলাকার বঙ্গবন্ধু সড়কে অবস্থিত। সবুজ গাছ এবং ঘাসে বিস্তৃত বিশাল স্থায়ী ক্যাম্পাসের কারণে এটি "সবুজ ক্যাম্পাস" হিসাবে পরিচিত। বিশ্ববিদ্যালয়ের বিভিন্ন ধরনের গেম খেলার জন্য একটি সুবিশাল খেলার মাঠ রয়েছে এবং এতে সমস্ত ধরনের অফিসিয়াল এবং সাংস্কৃতিক অনুষ্ঠানের জন্য একটি হল রুম রয়েছে। স্থায়ী ক্যাম্পাসে একটি খেলার মাঠ, ক্যাফেটেরিয়া, গল্ফ কোর্স, মেয়েদের এবং ছেলেদের হোস্টেল এবং অন্যান্য সুবিধা রয়েছে। ঠিকানা: স্থায়ী ক্যাম্পাস টংগাবাড়ি বঙ্গবন্ধু রোড, আশুলিয়া, ঢাকা।
বাংলাদেশ ইউনিভার্সিটি

বাংলাদেশ বিশ্ববিদ্যালয় (ইংরেজি: Bangladesh University) বাংলাদেশের একটি বেসরকারী বিশ্ববিদ্যালয়। এটি ২০০১ সালে প্রতিষ্ঠিত হয়। প্রতিষ্ঠাতা কাজী আজাহার আলী। এটি রাজধানী ঢাকার মোহাম্মদপুর এলাকায় অবস্থিত । প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।
নিম্নোক্ত ব্যক্তিবর্গ বাংলাদেশ ইউনিভার্সিটির উপাচার্য হিসেবে দায়িত্ব পালন করেন:
বাংলাদেশ ইউনিভার্সিটি কাজী আজাহার আলীর উদ্যোগে বিশ্ববিদ্যালয় আইন, ১৯৯২ এর অধীনে ২০০১ সালে প্রতিষ্ঠিত হয়। এটা বাংলাদেশ গণপ্রজাতন্ত্রী এবং তার পাঠক্রম সরকার সেইসাথে প্রোগ্রাম দ্বারা স্বীকৃত হয়েছে বাংলাদেশ বিশ্ববিদ্যালয় মঞ্জুরি কমিশন (ইউজিসি) অনুমোদন করা হয়েছে । বাংলাদেশ ইউনিভার্সিটি বিভিন্ন ডিসিপ্লিনে ডিগ্রী প্রদানের জন্য বাংলাদেশ সরকার কর্তৃক অনুমোদিত হয়. তারা বিশ্বমানের পেশাদার বৃহৎ বাংলাদেশি সম্প্রদায় ও বিশ্বের প্রয়োজন প্রতিক্রিয়াশীল উৎপাদক উদ্দেশ্য নিয়ে গবেষণা ও সৃজনশীল কার্যক্রমের মাধ্যমে প্রয়োগ জ্ঞান অনুগমন শ্রেষ্ঠত্ব এবং নতুনত্ব করতে প্রতিশ্রুতিবদ্ধ হয়।
বাংলাদেশ ইউনিভার্সিটি একটি সমৃদ্ধিশালী আবাসিক ক্যাম্পাস এবং সম্প্রদায়ের পাদদেশে এবং ৬ একর উপর বসা হয় ।
বিশ্ববিদ্যালয়ের ক্যাম্পাস ১ ও ৫ এর নিচতলাতে বিশ্ববিদ্যালয়ের লাইব্রেরি অবস্থিত। এখানে শীতাতপ নিয়ন্ত্রিত পরিবেশে একসাথে ৫০০ জনেরও বেশি ছাত্রের পড়ার ব্যবস্থা আছে।
লিডিং ইউনিভার্সিটি

লিডিং ইউনিভার্সিটি ২০০১ সালে বেসরকারী বিশ্ববিদ্যালয় আইন, ১৯৯২ এর অধীনে বাংলাদেশের সিলেট প্রতিষ্ঠিত হয়। এটি সিলেটের প্রথম বেসরকারি বিশ্ববিদ্যালয়। সম্প্রতি বিশ্ববিদ্যালয়টি এর স্থায়ী ক্যাম্পাস রাগিব নগর,দক্ষিণ সুরমা,সিলেট এলাকায় স্থানান্তরিত করা হয়েছে এবং সেখানেই বিশ্ববিদ্যালয়টির সমস্ত কার্যক্রম চলছে।
ড. রাগীব আলী ১৯৯৬ সালের ২ আগস্ট শিক্ষা মন্ত্রণালয়ে একটি প্রস্তাব প্রেরণ করেন। এ প্রস্তাব সাপেক্ষে শিক্ষা মন্ত্রণালয় ২০০১ সালের ২ আগস্ট লিডিং ইউনিভার্সিটি স্থাপনের চূড়ান্ত অনুমোদন প্রদান করে। পরে ২০০২ সালের ৪ মার্চ লিডিং ইউনিভার্সিটির আনুষ্ঠানিক শুভ উদ্বোধন করা হয় এবং ওই দিন থেকেই ইউনিভার্সিটির প্রথম সেমিস্টার চালু করা হয়।
গণপ্রজাতন্ত্রী বাংলাদেশ সরকার প্রণীত বেসরকারি বিশ্ববিদ্যালয় আইন ১৯৯২ এর অধীনে লিডিং ইউনিভার্সিটি অনুমতি অর্জন করেছে।
নিম্নোক্ত ব্যক্তিবর্গ লিডিং ইউনিভার্সিটির উপাচার্য হিসেবে দায়িত্ব পালন করেন:
লিডিং ইউনিভার্সিটি স্নাতক ও স্নাতকোত্তর পর্যায়ে ব্যবসা-প্রশাসন, আধুনিক বিজ্ঞান, মানবিক ও আধুনিক ভাষা এবং সামাজিক বিজ্ঞান অনুষদের অধীনে নিম্নলিখিত প্রোগ্রামসমূহ পরিচালনা করে থাকে।
ব্যবসায় প্রশাসন অনুষদ :
আধুনিক বিজ্ঞান অনুষদ :
মানবিক ও আধুনিক ভাষা অনুষদ :
সামাজিক বিজ্ঞান অনুষদ :
বিজিসি ট্রাস্ট বিশ্ববিদ্যালয় বাংলাদেশ

বিজিসি ট্রাস্ট বিশ্ববিদ্যালয় বাংলাদেশ বাংলাদেশের একটি বেসরকারি বিশ্ববিদ্যালয়। ২০০১ সালে চট্টগ্রাম জেলার চন্দনাইশ উপজেলার বিদ্যানগরে এটি প্রতিষ্ঠিত হয়। এটি চট্টগ্রাম শহর থেকে ৩৪ কিলোমিটার দূরে চট্টগ্রাম - কক্সবাজার মহাসড়কের পাশেই অবস্থিত। ২০১০ সালের ১৩ ডিসেম্বর বাংলাদেশ সরকারের শিক্ষা মন্ত্রণালয় এবং বাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক প্রেস ব্রিফিংএ দেশের অন্য আরো সাতটি বেসরকারি বিশ্ববিদ্যালয়ের সাথে বিজিসি ট্রাস্ট বিশ্ববিদ্যালয় বাংলাদেশ 'এ' ক্যাটাগরির স্বীকৃতি লাভ করে। বিজিসি ট্রাস্ট বিশ্ববিদ্যালয় দেশের একমাত্র বেসরকারি বিশ্ববিদ্যালয় যেটাতে মুক্তমঞ্চ আছে। বিজিসিটাবের ১ম সমাবর্তন ২০১৮ সালের ১৮ ফেব্রুয়ারি বিশ্ববিদ্যালয় ক্যাম্পাসের বঙ্গবন্ধু স্বাধীনতা চত্বরে অনুষ্ঠিত হয়।
বিজিসি ট্রাস্ট বিশ্ববিদ্যালয় বাংলাদেশ বেসরকারি বিশ্ববিদ্যালয় আইন, ১৯৯২-এর অধীনে প্রতিষ্ঠিত হয়। এটি ২০০১ সালে বাংলাদেশ সরকারের শিক্ষা মন্ত্রণালয়, বাংলাদেশ বিশ্ববিদ্যালয় মঞ্জুরী কমিশন (ইউজিসি), বাংলাদেশ বার কাউন্সিল, বাংলাদেশ ফার্মেসী কাউন্সিল এবং বাংলাদেশ কম্পিউটার কাউন্সিল কর্তৃক অনুমোদন লাভ করে। বিজিসি ট্রাস্টের প্রতিষ্ঠাতা প্রকৌশলী আফসার উদ্দিন আহমেদ। তিনি ১৯৭১ সালে বাংলাদেশের মুক্তিযুদ্ধ চলাকালে চট্টগ্রাম শহরে মুক্তিবাহিনী (এফএফ) ও মুজিববাহিনী (বিএলএফ) এর সমন্বয়ে গঠিত যৌথ হাইকমান্ডের কমান্ডার ছিলেন।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
সিলেট ইন্টারন্যাশনাল ইউনিভার্সিটি

সিলেট ইন্টারন্যাশনাল ইউনিভার্সিটি বাংলাদেশের সিলেট জেলার বাগবারিতে অবস্থিত একটি বেসরকারি বিশ্ববিদ্যালয়। এটি বেসরকারী বিশ্ববিদ্যালয় আইন,১৯৯২ এর অধীনে প্রতিষ্ঠিত হয়। এটি বাংলাদেশের বিশ্ববিদ্যালয় মঞ্জুরী কমিশনের আওতাভুক্ত একটি বিশ্ববিদ্যালয়।
বিশ্ববিদ্যালয়টির প্রথম উপাচার্য ছিলেন ছদরুদ্দিন আহমেদ চৌধুরী, যিনি বাংলাদেশে ফিজিক্যাল সোসাইটির সাবেক সভাপতি (১৯৯৫-১৯৯৬) এবং শাহজালাল বিজ্ঞান ও প্রযুক্তি বিশ্ববিদ্যালয়ের প্রথম উপাচার্য ছিলেন।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
বিশ্ববিদ্যালয়টির প্রথম কার্যক্রম শুরু হয় অক্টোবর ২০০১সালে।
বিশ্ববিদ্যালয়টি নিম্নোক্ত প্রোগ্রামসমুহে শিক্ষাদান করে:
সাউথইস্ট ইউনিভার্সিটি

সাউথইস্ট ইউনিভার্সিটি বা সাউথ ইস্ট বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এই বিশ্ববিদ্যালয়টি ২০০২ সালে প্রতিষ্ঠিত হয়। বিশ্ববিদ্যালটির স্থায়ী ক্যাম্পাস ঢাকাস্থ তেজগাঁওতে।
নিম্নোক্ত ব্যক্তিবর্গ সাউথইস্ট ইউনিভার্সিটির উপাচার্য হিসেবে দায়িত্ব পালন করেন:
সাউথ ইস্ট ইউনিভার্সিটি কর্তিক স্বীকৃত পনেরোটি ক্লাবের নাম:
আমেরিকা বাংলাদেশ ইউনিভার্সিটি

আমেরিকা বাংলাদেশ ইউনিভার্সিটি ঢাকায় অবস্থিত একটি বেসরকারি বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন অনুযায়ী বিশ্ববিদ্যালয় প্রতিষ্ঠিত হয়। বর্তমানে বিশ্ববিদ্যালয়টি বিশ্ববিদ্যালয় মঞ্জুরী কমিশন কর্তৃক অনুমোদিত নয়।
সাম্প্রতিক সময়ে বিভিন্ন গণমাধ্যমে ইউজিসির বরাত দিয়ে এ বিশ্ববিদ্যালয়ের আইনি কোনো ভিত্তি নেই বলে সংবাদ প্রচার করা হয়েছে। এমনকি এ বিশ্ববিদ্যালয়ে ভর্তি না হওয়ার পরামর্শ দিয়ে সংবাদ ছাপানো হয়েছে। প্রতিষ্ঠানটির বিরুদ্ধে জাল সনদ বিক্রির অভিযোগ আনা হলেও কর্তৃপক্ষ তা দৃঢ়তার সাথে অস্বীকার করে সুষ্ঠু তদন্ত দাবি করেছেন।
গ্রিন ইউনিভার্সিটি অব বাংলাদেশ

গ্রিন ইউনিভার্সিটি অব বাংলাদেশ বাংলাদেশের একটি স্বনামধন্য বেসরকারি বিশ্ববিদ্যালয়। এটি ২০০৩ সালে প্রতিষ্ঠিত হয়। স্কিম্যাগো র্যাংকিং ২০২৫ অনুসারে ২০২৫ সালে বাংলাদেশি সকল বেসরকারি বিশ্ববিদ্যালয়ের মধ্যে ৯ম এবং পুরো দেশে ৩৬ তম অবস্থানে রয়েছে।
গ্রিন ইউনিভার্সিটি অব বাংলাদেশ (জিইউবি) ২০০৩ সালে বেসরকারী বিশ্ববিদ্যালয় আইন ১৯৯২-এর অধীনে প্রতিষ্ঠিত হয়। ২০১১ সালে ইউএস-বাংলা গ্রুপ গ্রিন ইউনিভার্সিটি পরিচালনার দায়িত্বভার গ্রহণ করে।
স্নাতক প্রোগ্রাম:
স্নাতক প্রোগ্রাম:
স্নাতক প্রোগ্রাম:
স্নাতক প্রোগ্রাম:
স্নাতক প্রোগ্রাম:
জিইউবি তে শিক্ষা বছরকে দুইটি পূর্ণ সেমিস্টার ও একটি বিশেষ সেমিস্টারে ভাগ করা হয়েছে, তা নিম্নরুপ:
শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে গ্রন্থাগার সুবিধা রয়েছে। গ্রন্থাগার দেশী-বিদেশী বই রয়েছে।
ওয়ার্ল্ড ইউনিভার্সিটি অব বাংলাদেশ

ওয়ার্ল্ড ইউনিভার্সিটি অব বাংলাদেশ (ইংরেজি: World University of Bangladesh) এর কার্যক্রম শুরু হয় ২৬ ফেব্রুয়ারি, ২০০৩ সালে, যদিও বিশ্ববিদ্যালয়ের গোড়ার কাজ ২০০০ সালের প্রথম ভাগে শুরু হয়েছিল। বিশ্ববিদ্যালয়টি সাফল্যের সাথে তার ২২ বছর অতিক্রম করেছে। বর্তমানে বিশ্ববিদ্যালয়টির ৩টি অনুষদ, ১১টি বিভাগে মোট ২৪টি প্রোগ্রাম ও পর্যাপ্ত সংখ্যক অভিজ্ঞ শিক্ষক রয়েছে।
২৮ অক্টোবর ২০০৮ সালে বিশ্ববিদ্যালটির প্রথম সমাবর্তন ছিল। বিশ্ববিদ্যালয়ের ৭৮২ জন ছাত্র-ছাত্রী গণপ্রজাতন্ত্রী বাংলাদেশ সরকারের মহামান্য রাষ্ট্রপতি এবং ওয়ার্ল্ড ইউনিভার্সিটি অফ বাংলাদেশের চ্যান্সেলরের কাছ থেকে ডিগ্রী লাভ করেছে।
এই বিশ্ববিদ্যালয়ে ১১টি বিভাগ রয়েছে। বিভাগ গুলো-
এই বিশ্ববিদ্যালয়ে ৩টি অনুষদ রয়েছে। অনুষদ সমূহ
দ্য মিলেনিয়াম ইউনিভার্সিটি

দ্য মিলেনিয়াম ইউনিভার্সিটি (ইংরেজি: The Millenium University) বাংলাদেশের একটি বেসরকারি বিশ্ববিদ্যালয়। এটি ২০০৪ সালে প্রতিষ্ঠিত হয়।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
মেট্রোপলিটন ইউনিভার্সিটি, সিলেট

মেট্রোপলিটন ইউনিভার্সিটি বা মেট্রোপলিটন বিশ্ববিদ্যালয় সিলেটের বটেশ্বরে অবস্থিত একটি বেসরকারি বিশ্ববিদ্যালয়। ৩ মে ২০০৩ সালে তৌফিক রহমান চৌধুরী শিক্ষা মন্ত্রণালয়ের অনুমোদনে ও "বেসরকারি বিশ্ববিদ্যালয় আইন ১৯৯২"-এর অধীনে প্রতিষ্ঠিত করেন।
মেট্রোপলিটন বিশ্ববিদ্যালয়ে সেমিস্টার পদ্ধতিতে পাঠদান করা হয়, প্রতি বছরে তিনটি সেমিস্টার তথা মেয়াদ থাকে, তিনটি টার্মের নাম হল বসন্ত, গ্রীষ্ম, শরৎ সেমিস্টার। স্নাতক কোর্সগুলো ৪ বছর মেয়াদি হয়, আর স্নাতকোত্তর কোর্সগুলো ১ বছর মেয়াদি হয়।
মেট্রোপলিটন ইউনিভার্সিটি ৩ মে ২০০৩ সালে প্রতিষ্ঠিত হয় এবং তিনটি বিভাগ নিয়ে বিশ্ববিদ্যালয়ের একাডেমিক কার্যক্রম শুরু হয়। এর অস্থায়ী ক্যাম্পাসটি সিলেট শহরের জিন্দাবাজারে অবস্থিত। ৪টি অনুষদের অধীনে ৬টি বিভাগ নিয়ে বিশ্ববিদ্যালয়টি তার কার্যক্রম চালিয়ে যাচ্ছে। বিশ্ববিদ্যালয়ের প্রথম ও দ্বিতীয় সমবর্তন অনুষ্ঠিত হয় যথাক্রমে ২২ এপ্রিল ২০১০ এবং ৩১ জানুয়ারি ২০১৫ সালে।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
বিশ্ববিদ্যালয়ে সর্বমোট ৪টি অনুষদের অধীনে মোট ৬টি বিভাগ রয়েছে:
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়

অতীশ দীপঙ্কর বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি ঢাকার উত্তরায় অবস্থিত। প্রাচীন বৌদ্ধ পণ্ডিত অতীশ দীপঙ্কর শ্রীজ্ঞানের নামানুসারে এই বিশ্ববিদ্যালয়ের নামকরণ করা হয়।
বেসরকারি বিশ্ববিদ্যালয় আইন ১৯৯২ অনুসারে অতীশ দীপঙ্কর বিজ্ঞান ও প্রযুক্তি বিশ্ববিদ্যালয়কে অনুমোদন দেয়া হয়। বিশ্ববিদ্যালয়টি বাংলাদেশ বিশ্ববিদ্যালয় মঞ্জুরি কমিশন থেকে অনুমোদন পাওয়ার পর ১৮ আগস্ট ২০০৪ সালে প্রতিষ্ঠিত হয়। বাংলাদেশের প্রথম নারী উপাচার্য অধ্যাপক আনোয়ারা বেগম ছিলেন বিশ্ববিদ্যালয়ের প্রতিষ্ঠাতা উপাচার্য।
উত্তরা, পান্থপথ, মিরপুর, পল্টন ও বনানীতে এর অস্থায়ী ক্যাম্পাস ছিল। ২০১৭ সালে, এডাস্ট নিজেদের নতুন স্থায়ী ক্যাম্পাসে স্থানান্তরিত হয়।
১১ সেপ্টেম্বর, ২০২১-এ, পঞ্চম বিশ্ববিদ্যালয় হিসাবে অতীশ দীপঙ্কর বিজ্ঞান ও প্রযুক্তি বিশ্ববিদ্যালয় শিক্ষা মন্ত্রনালয়ের কাছ থেকে স্থায়ী প্রতিষ্ঠা ও ব্যবস্থাপনার একটি সনদপত্র পেয়েছে।
নিম্নোক্ত ব্যক্তিবর্গ অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
ট্রাস্টি বোর্ডের সদস্যরা নিম্নরূপ:
টেক্সটাইল প্রকৌশল বিভাগের ল্যাবরেটরি
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের শিক্ষার্থীরা রোবো-কার্নিভালে ২০১৬-এ দ্বিতীয় রানার-আপ হয়। পরে, রোবো-কার্নিভাল ২০১৯-এ, বিশ্ববিদ্যালয়ের শিক্ষার্থীরা প্রোজেক্ট শো বিভাগে প্রথম রানার-আপ পুরস্কার জিতে। অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের শিক্ষার্থীরা বাংলাদেশ আইসিটি এক্সপো ২০১৮-এর সেরা দশটি প্রকল্পের মধ্যে ষষ্ঠ স্থান অর্জন করে। এই বিশ্ববিদ্যালয়ের শিক্ষার্থীরাও মাইক্রোসফট ক্যাম্পাস দূত হিসেবে মনোনীত হয়।
২২শে ডিসেম্বর, ২০০৮-এর প্রথম সমাবর্তনে ১৬১ জন শিক্ষার্থী ছিল। ১৫ মে ২০১৭-এ দ্বিতীয় সমাবর্তন পর্যন্ত, প্রায় ১১,০০০ জন স্নাতক হয়েছেন।
ডাচ-বাংলা ব্যাংক লিমিটেড একটি আধুনিক ফার্মেসি ল্যাব স্থাপনের জন্য এডাস্টকে ১০ লাখ টাকা অনুদান দেয়।
১৪ মে ২০১৯ তারিখে অতীশ দীপঙ্কর বিজ্ঞান ও প্রযুক্তি বিশ্ববিদ্যালয় নড়াইল এক্সপ্রেস ফাউন্ডেশনের সাথে একটি চুক্তি স্বাক্ষর করে, যা প্রতি বছর কমপক্ষে বিশ জন শিক্ষার্থীকে আগামী দশ বছরেরও বেশি সময় ধরে নড়াইলের শিক্ষার্থীদের জন্য বিশ্ববিদ্যালয়ে ১০০% বিনামূল্যে বৃত্তিতে অধ্যয়নের সুবিধা দেবে।
উত্তরা ইউনিভার্সিটি

উত্তরা ইউনিভার্সিটি বা উত্তরা বিশ্ববিদ্যালয় হলো বাংলাদেশের রাজধানী ঢাকার উত্তরার একটি বেসরকারি বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন অনুসারে, ব্যবসায়ী নেতা, অর্থনীতিবিদ এবং শিক্ষাবিদদের সমন্বয়ে গঠিত উত্তরা ইউনিভার্সিটি ডিএআর ট্রাস্ট (ড. এম আজিজুর রহমান ট্রাস্ট) মাধ্যমে বিশ্ববিদ্যালয়টি প্রতিষ্ঠিত হয়েছিল। বাংলাদেশের রাষ্ট্রপতি বিশ্ববিদ্যালয়টি আচার্য। ড. এম আজিজুর রহমান বিশ্ববিদ্যালয়ের পৃষ্ঠপোষক, প্রতিষ্ঠাতা উপাচার্য এবং প্রধান পৃষ্ঠপোষক হিসেবে দায়িত্ব পালন করছেন। ২০২৩ সাল থেকে, অধ্যাপক আইসমিন আরা লেখা দ্বিতীয় উপাচার্য হিসেবে দায়িত্ব পালন করছেন। UU তার নতুন নির্মিত স্থায়ী ক্যাম্পাসে স্থানান্তরিত হয়েছে।
উত্তরা ইউনিভার্সিটি (ইউইউ) পাঁচটি স্কুল এবং চৌদ্দটি একাডেমিক বিভাগে বিভক্ত। এই বিভাগগুলি কলা, সামাজিক বিজ্ঞান, ব্যবসা, বিজ্ঞান, শিক্ষা এবং শারীরিক শিক্ষা বিস্তৃত স্নাতক, স্নাতক এবং পেশাদার প্রোগ্রাম অফার করে। তাদের ওয়েবসাইটে পাওয়া সাম্প্রতিক UGC বার্ষিক প্রতিবেদন অনুসারে, UU সমস্ত প্রাইভেট বিশ্ববিদ্যালয়ের মধ্যে সপ্তম সর্বোচ্চ সংখ্যক ফুলটাইম অধ্যাপক নিয়োগ করে। UU এর প্রকাশনার সংখ্যা এবং উদ্ভাবনী প্রোগ্রামগুলির কারণে আন্তর্জাতিক র‌্যাঙ্কিং অন্তর্ভুক্তির জন্য সংক্ষিপ্ত তালিকাভুক্ত হয়েছে। এর একাডেমিক প্রোগ্রাম, যার সবগুলোই ইউজিসি দ্বারা স্বীকৃত।
নিম্নোক্ত ব্যক্তিবর্গ উত্তরা বিশ্ববিদ্যালয়ের উপাচার্য হিসেবে দায়িত্ব পালন করেন:
উত্তরা ইউনিভার্সিটির প্রথম সমাবর্তন অনুষ্ঠান ২০০৯ সালের ১৬ জুন অনুষ্ঠিত হয়। উত্তরা বিশ্ববিদ্যালয়ের আচার্য এবং গণপ্রজাতন্ত্রী বাংলাদেশের প্রাক্তন রাষ্ট্রপতি মোঃ জিল্লুর রহমান সমাবর্তন অনুষ্ঠানে সভাপতিত্ব করেন। সমাবর্তন বক্তা ছিলেন ঢাকা বিশ্ববিদ্যালয়ের উপাচার্য এ এ এম এস আরেফিন সিদ্দিক। উত্তরা ইউনিভার্সিটির দ্বিতীয় সমাবর্তন ২০১১ সালের ৪ জুলাই অনুষ্ঠিত হয়। তৃতীয় সমাবর্তন ২০১৪ সালে অনুষ্ঠিত হয়েছিল। যা ২০১০ থেকে ২০১৪ সালের মধ্যে ডিগ্রি সম্পন্ন করা শিক্ষার্থীদের জন্য অনুষ্ঠিত হয়েছিল। চতুর্থ সমাবর্তন ২০১৬ সালে বিআইসিসিতে অনুষ্ঠিত হয়। পঞ্চম সমাবর্তন ২০১৭ সালের জানুয়ারিতে বিআইসিসিতে অনুষ্ঠিত হয়। ষষ্ঠ সমাবর্তন অনুষ্ঠানটি ২০১৮ সালের ৩০ অক্টোবর ইন্টারন্যাশনাল কনভেনশন সিটি বসুন্ধরা এ অনুষ্ঠিত হয়। দিনব্যাপী অনুষ্ঠানটি চ্যানেল আই-এ সরাসরি সম্প্রচার করা হয় এবং ৩,০০০ এরও বেশি শিক্ষার্থী স্নাতক হয়। সমাবর্তনে সভাপতিত্ব করেন শিক্ষামন্ত্রী নুরুল ইসলাম নাহিদ এমপি ও ইউজিসি চেয়ারম্যান আবদুল মান্নান। সপ্তম সমাবর্তন ২০২২ সালের ২৪ জুলাই অনুষ্ঠিত হয়। অষ্টম সমাবর্তন ২০২৩ সালের ৩ অক্টোবর মঙ্গলবার অনুষ্ঠিত হয়। সমাবর্তন বক্তা ছিলেন শিক্ষামন্ত্রী ড. দীপু মনি। নবম সমাবর্তন অনুষ্ঠান ২০২৫ সালের ২৫ জানুয়ারি অনুষ্ঠিত হয়েছে। অনুষ্ঠানটি বঙ্গবন্ধু আন্তর্জাতিক সম্মেলন কেন্দ্রে অনুষ্ঠানটি অনুষ্ঠিত হয়। বিশ্ববিদ্যালয়ের আচার্য ও মহামান্য রাষ্ট্রপতি মো. সাহাবুদ্দিনের পক্ষে তার প্রতিনিধি হিসেবে প্রফেসর ড. এম আমিনুল ইসলাম সমাবর্তন অনুষ্ঠানে সভাপতিত্ব করেন। সমাবর্তন অনুষ্ঠানে ৩ হাজার ৪৯৭ জন শিক্ষার্থীকে গ্র্যাজুয়েশন ও পোস্ট গ্র্যাজুয়েশন ডিগ্রি এবং কৃতিত্বপূর্ণ ফলাফলের জন্য ২ জন শিক্ষার্থীকে চ্যান্সেলর স্বর্ণপদক ও ৩৫ জনকে শিক্ষার্থীকে ট্রাস্টি, ভিসি, ও ডিন পদক দেওয়া হয়।
ইউনিভার্সিটি অব সাউথ এশিয়া

ইউনিভার্সিটি অব সাউথ এশিয়া (ইউএনআইএসএ) ঢাকা, বাংলাদেশের একটি বেসরকারী বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন দ্বারা এটি প্রতিষ্ঠিত হয়। এর পাঠ্যক্রম গণপ্রজাতন্ত্রী বাংলাদেশ সরকারের বিশ্ববিদ্যালয় অনুদান কমিশন দ্বারা অনুমোদিত হয়েছে।
ইউনিভার্সিটি অব সাউথ এশিয়া কামাল আতাতুর্ক এভিনিউ রোডের হাতের বাম পাশে ৩য় গলিতে ১৪ নম্বর রোডে অবস্থিত।
এখানে সর্বমোট ১৩টি বিষয় আছে। এতে অনার্স এবং মাস্টার্স এর ক্লাসগুলো ‘ডে’ শিফটে হয়ে থাকে। এতে কোন ইভিনিং শিফট নাই।
এদের নিজস্ব ক্যাম্পাস তৈরীর জন্য মিরপুরে জমি ক্রয় করা হয়েছে। এই বিশ্ববিদ্যালয়ের শিক্ষার্থীদের গ্রেডিং পদ্ধতিতে ফলাফল দেওয়া হয়। এখানে প্রতিটি ক্লাস ১:৩০ ঘণ্টা করে নেওয়া হয়। প্রতি বিভাগে প্রতি বছর ছাত্র-ছাত্রী ভর্তি হয় গড়ে ৪০ জন। প্রতি বিভাগে গড়ে শিক্ষক সংখ্যা ১৫ জন। স্থায়ী শিক্ষক হচ্ছেন ৭৬ জন আর অস্থায়ী শিক্ষক হচ্ছেন ৫৫ জন।প্রশাসনিক ভবন মূল ক্যাম্পাসেই রয়েছে। এতে ভার্সিটি সংক্রান্ত যাবতীয় তথ্য পাওয়া যায়। ওয়েব সাইটে বিশ্ববিদ্যালয় সংক্রান্ত যাবতীয় তথ্য পাওয়া যায়। ভর্তি সংক্রান্ত ক্লাস, রুটিন, এসাইনমেন্ট ইত্যাদি যাবতীয় তথ্য পাওয়া যায়।
এস.এস.সি ও এইচ.এস.সি তে (গোল্ডেন) জিপিএ ৫ প্রাপ্তরা ১০০%, Waiver ৪.৮০ – ৪.৯৯ প্রাপ্তরা ৭৫% সুবিধা, ৪.৫০ – ৪.১৭ পর্যন্ত শিক্ষার্থীরা ৫০% waiver সুবিধা পাবে। তাছাড়া পরপর ২ সেমিস্টারে ৪ আউট অব ৪ পেলে পরের সেমিস্টারে ১০০% বৃত্তি সুবিধা পাবে। অ্যাডমিশন অফিস থেকে ফরম সংগ্রহ করে তা পূরণ করে জমা দিতে হবে।
পরীক্ষার আগে ভর্তি আবেদনপত্র ৩০০ টাকার বিনিময়ে অ্যাডমিশন অফিস থেকে সংগ্রহ করে তা আবার পূরণ করে অ্যাডমিশন অফিসে জমা দিতে হবে। অনলাইন থেকে ওয়েবসাইটে www.unisa.ac.bd আবেদনপত্র ডাউনলোড করে ৩০০ টাকা সহ অ্যাডমিশন অফিসে জমা দিতে হবে।
পরীক্ষার পরে উত্তীর্ণ প্রার্থীরা অ্যাডমিশন অফিসে যোগাযোগ করবে। ভর্তির খরচ বাবদ ১৪,০০০ টাকা লাগবে। এস.এস.সি ও এইচ.এস.সি এর মার্কসীটের ফটোকপি ও ৪ কপি পাসপোর্ট সাইজের ছবি লাগবে। অপেক্ষমাণ ছাত্র-ছাত্রীর তালিকা অ্যাডমিশন অফিসের নোটিশ বোর্ডে দেয়া থাকবে।
এই বিশ্ববিদ্যালয়ে ছেলে-মেয়েদের ব্যাডমিন্টন, ফুটবল, ক্রিকেট, সাইবার গেমস ইত্যাদি টুর্নামেন্টের ব্যবস্থা রেখেছে। এদের নিজস্ব কোন মাঠ নেই। ভাড়া করা মাঠে খেলা হয়ে থাকে।
ন্যূনতম ৩.৫০ থাকলে দেশে ও বিদেশে ক্রেডিট ট্রান্সফার করা যায়।
লাইব্রেরী ভবন মূল ক্যাম্পাসেই অবস্থিত। লাইব্রেরী কার্ড দিয়ে বই পাওয়া যায় এবং বাসায় নিয়ে যাওয়া যায়। এতে টেক্সট বুকস, জার্নালস, ডাটা রেফারেন্স, রেয়ার কালেকশন ইত্যাদি পাওয়া যায়। এতে একসাথে ২০০ জন ছাত্র-ছাত্রী বসে পড়তে পারে। খোলা হয় সকাল ৯.০০ টায় এবং বন্ধ হয় রাত ৯.০০ টায়।
এতে ৬টি ক্লাব আছে। সদস্য আহ্বান করা হলে আবেদনপত্রের মাধ্যমে সদস্যপদ পাওয়া যায়।
শর্ট মেসেজ সার্ভিস

খুদে বার্তা সেবা বা শর্ট মেসেজ সার্ভিস () বা সংক্ষেপে এস এম এস (SMS) হলো তথ্য আদান প্রদানের একটি জনপ্রিয় মাধ্যম। সব মোবাইল ফোন কোম্পানি এবং বেসরকারি ল্যান্ডফোন কোম্পানি এই সুবিধা দিয়ে থাকে। এতে মোবাইলের কি প্যাডের মাধ্যমে শব্দ বা বাক্য লিখে মোবাইল অপারেটরের মাধ্যমে অন্য কোন মোবাইলে আন্ত অপারেটর বা আন্ত দেশীয় বার্তা পাঠানো হয়। এটির মাধ্যমে যেকোনো স্থান থেকে যেকোনো স্থানের প্রাপকের কাছে যেকোনো বার্তা সহজেই মোবাইলে পাঠানো সম্ভব।
ভয়েস বা কথা কে রেকর্ড করে তারপর তা এস এম এস সার্ভিস এর মাধ্যমে অন্য মোবাইলে পাঠানো হলো ভয়েস এস এম এস। ভয়েস এস এম এস এর সুবিধা হলো এর মাধ্যমে তাড়াতাড়ি যেকোনো কথা অন্য কাউকে রেকর্ড করে পাঠানো যায়। এতে পরিশ্রম করে কোন মেসেজ টাইপ করে পাঠাতে হয় না। মুখে বললেই সেটি রেকর্ড হয়ে প্রাপকের কাছে পৌঁছে যায়।
হরিপুর গ্যাসক্ষেত্র

হরিপুর গ্যাসক্ষেত্র বাংলাদেশের সিলেট এলাকায় অবস্থিত একটি প্রাকৃতিক গ্যাসক্ষেত্র। ১৯৫৫ সালে সর্বপ্রথম এখানে গ্যাসের খোঁজ পাওয়া যায় এবং ১৯৫৭ সালে প্রথম গ্যাস উত্তোলন শুরু হয়। এ পর্যন্ত এখানে সর্বমোট ৭টি গ্যাসকূপ খনন করা হয়েছে। এর মধ্যে একটিতে তেলেরও সন্ধান পাওয়া গেছে।
রশিদপুর গ্যাসক্ষেত্র

রশিদপুর গ্যাসক্ষেত্র বাংলাদেশের হবিগঞ্জে অবস্থিত একটি প্রাকৃতিক গ্যাসক্ষেত্র। ১৯৬০ সালে পাকিস্তান শেল অয়েল কোম্পানি এটি আবিষ্কার করে। ১৯৭৫ সালে এই গ্যাসক্ষেত্রটি বাংলাদেশ সরকারের মালিকানাধীন হয়। সরকারি কোম্পানি সিলেট গ্যাস ফিল্ডস কোম্পানি লিমিটেড এটি পরিচালনা করছে।
১৯৪৬ সালে সর্বপ্রথম বাহুবল উপজেলার ৭নং ভাদেশ্বর ইউনিয়নের রশিদপুর নামক পাহাড়ী এলাকায় একটি গ্যাসক্ষেত্র আবিস্কৃত হয়। রশিদপুর গ্যাসক্ষেত্র হবিগঞ্জের বাহুবল উপজেলার রশিদপুরে অবস্থিত। ১৯৯০-৯১ অর্থবছরে এখানে ১টি কূপ খনন করা হয় ও ২টি প্ল্যান্ট স্থাপন করা হয়। নর্থ-সাউথ পাইপলাইন কোম্পানির গ্যাসের চাহিদা মেটাতে মোট ৮টি কূপ খনন করা হয় এবং সংযুক্ত করা হয়। ২০১৫ সালে গাজপ্রমকে শ্রীকাইল ও বাখরাবাদের পাশাপাশি রশিদপুর গ্যাসক্ষেত্রও খনন করার দায়িত্ব দেওয়া হয়।
১৯৯৩ সালে রশিদপুর গ্যাসক্ষেত্রের ৭টি কূপ থেকে গ্যাস উত্তোলন শুরু করা হয়। ২০১১ সালে বাংলাদেশের রাষ্ট্রায়ত্ব প্রতিষ্ঠান বাপেক্স একটি "ত্রিমাত্রিক ভূকম্পন জরিপ" পরিচালনা করে রশিদপুর গ্যাসক্ষেত্রে প্রায় এক ট্রিলিয়ন ঘনফুট গ্যাসের মজুদ নতুন করে শনাক্ত করে৷ ২০১৪ সালে রশিদপুর গ্যাসক্ষেত্রের ৮নং কূপ থেকে পরীক্ষামূলকভাবে গ্যাস উত্তোলন শুরু হয়। ২০১৫-এর এক হিসেব অনুসারে, এই গ্যাসক্ষেত্রের মজুদের পরিমাণ ৫ দশমিক ২ টিসিএফ। ২০১৬ সালে এখান থেকে অকটেন উৎপাদন করার কথা জানানো হয়। রশিদপুর গ্যাসক্ষেত্রের পাঁচটি কূপের সম্মিলিত উৎপাদন ক্ষমতা ৬০ মিলিয়ন ঘনফুট থাকলেও ২০১৯ সালে তা হ্রাস পেয়ে ৫০ মিলিয়ন ঘনফুটে নেমে আসে।
কৈলাসটিলা গ্যাসক্ষেত্র

কৈলাসটিলা গ্যাসক্ষেত্র সিলেট বিভাগে অবস্থিত একটি গ্যাসক্ষেত্র। সবোর্চ্চ মজুদের দিক থেকে বাংলাদেশে চতুর্থ অবস্থানে রয়েছে কৈলাসটিলা গ্যাসক্ষেত্র। এখানে আছে দুই হাজার ৮৮০ বিসিএফ। ১৯৬২ সালে কৈলাশটিলা গ্যাসক্ষেত্রে প্রাকৃতিক গ্যাস আবিষ্কৃত হয়। এটি থেকে ১৯৮৩ সালে গ্যাস উৎপাদন শুরু হয়।
এই গ্যাসক্ষেত্রটি সিলেট গ্যাস ফিল্ডস লিমিটেড কর্তৃক নিয়ন্ত্রিত হয়। এই গ্যাসক্ষেত্রটি বিয়ানীবাজার গ্যাসক্ষেত্র থেকে প্রায় ৩৫ কিলোমিটার দূরে অবস্থিত। বর্তমানে এ গ্যাসক্ষেত্রের অধীনে ৭টি কূপ রয়েছে। ২০১২ সালে এই গ্যাসক্ষেত্রে তেলের মজুদের সন্ধ্যান পাওয়া যায়। ২০১২ সালে, বাপেক্স একটি ত্রিমাত্রিক ভূকম্পন জরিপ পরিচালনা করে, যার মাধ্যমে বাপেক্স কৈলাশটিলা এবং হরিপুরে প্রায় ১৩৭ মিলিয়ন ব্যারেল তেলের মজুদ খুঁজে পায়; যার মধ্যে কৈলাশিলায় ১০৯ মিলিয়ন ব্যারেল এবং হরিপুরে অবশিষ্ট ২৮ মিলিয়ন ব্যারেল তেল পাওয়া যায়।
তিতাস গ্যাসক্ষেত্র

তিতাস গ্যাসক্ষেত্র বাংলাদেশের বৃহত্তম গ্যাসক্ষেত্রগুলির মধ্যে একটি এবং বর্তমান (২০০০) সময় পর্যন্ত গুরুত্বপূর্ণ গ্যাস উৎপাদনকারী ক্ষেত্র। ব্রাহ্মণবাড়িয়া জেলায় অবস্থিত এই গ্যাসক্ষেত্রটি থেকে দৈনিক ৩০০ মিলিয়ন ঘনফুট গ্যাস আহরণ করা হয়। এটি বাংলাদেশ গ্যাস ফিল্ডস কোম্পানি লিমিটেড কর্তৃক পরিচালিত হয়। গ্যাসক্ষেত্র এলাকার ভূ-কাঠামো গম্বুজ আকৃতির, যার আয়তন প্রায় ৬৪ বর্গ কিলোমিটার। গ্যাস উৎপাদিত বালুকণাগুলির স্তর অধিকাংশই ২,৬১৬ মিটার থেকে ৩,১২৪ মিটার গভীরতার মধ্যে। তিতাস গ্যাসক্ষেত্রের মোট অনুমিত মজুদ প্রায় ৪.১৩ ট্রিলিয়ন ঘনফুট যার মধ্যে উত্তোলনযোগ্য মজুদ ২.১ ট্রিলিয়ন ঘনফুট (প্রেক্ষিত ২০০০)। ২০০০ সালের শেষ পর্যন্ত এই গ্যাসক্ষেত্র থেকে মোট ১.৭২ টিসিএফ গ্যাস উত্তোলন করা হয়েছে যা মোট উত্তোলনযোগ্য মজুদের প্রায় ৭৫ ভাগ।
১৯৬২ খ্রিষ্টাব্দে "পাকিস্তান শেল অয়েল কোম্পানি" গ্যাসক্ষেত্রটি আবিষ্কার করে। ১৯৬৪ সালের ২০ নভেম্বর, গ্যাসক্ষেত্রটি তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড নামে প্রতিষ্ঠিত হয়। এখান থেকে বাণিজ্যিকভাবে গ্যাস উত্তোলন শুরু হয় এপ্রিল ১৯৬৮ সালে। ২০০০ খ্রিষ্টাব্দ পর্যন্ত এখানে ১৪টি কূপ খনন করা হয়েছে। ২০০৬ সালে বিজিএফসিএল তিতাস নদীর নিকটবর্তী তিতাস গ্যাসক্ষেত্রের দক্ষিণ-পূর্ব অংশে গ্যাসের ছিদ্রপথ খুঁজে পায়। ২০১৯ সালে একটি অগ্নিকাণ্ডের কারণে এখান থেকে জাতীয় গ্রিডে আধা ঘন্টার জন্য গ্যাস সরবরাহ বন্ধ থাকে।
সেমুতাং গ্যাসক্ষেত্র

সেমুতাং গ্যাসক্ষেত্র বাংলাদেশে খাগড়াছড়ি জেলার মানিকছরি উপজেলায় অবস্থিত একটি গ্যাসক্ষেত্র। এই গ্যাস কুপটি ছিল পরিত্যক্ত, ১৯৬০-এর দশকে মানিকছড়িতে সেমুতাং গ্যাস ফিল্ড আবিষ্কৃত হওয়ার পর তখনকার পাকিস্তান অয়েল এন্ড গ্যাস ডেভেলপমেন্ট কোম্পানি চারটি কূপ খনন করে। পরে সেগুলো পরিত্যক্ত ঘোষণা করা হয়। এরপর কেয়ার্নস পঞ্চম কূপটি খনন করে। কিন্তু গ্যাস উত্তেলন লাভজনক হবে না বিবেচনায় তারাও কাজ বন্ধ করে চলে যায়।
ধারণা করা হচ্ছে এই কুপে মোট গ্যাস রিজার্ভের পরিমাণ ১৫০ বিলিয়ন ঘনফুট, প্রতিদিন ২-৩ কোটি ঘনফুট হারে এই গ্যাস প্রায় ১৫ বছর পর্যন্ত তোলা সম্ভব। ২০১১ খ্রিষ্টাব্দের অক্টোবরের মধ্যে এই গ্যাস চট্টগ্রামে সরবরাহ করা যাবে। এই গ্যাস উত্তোলনের উদ্যোগ নেয়া হয় বাংলাদেশের ২০০৮ সালের তত্ত্বাবধায়াক সরকারের পক্ষ থেকে, তখন সেমুতাংয়ের ৫ নম্বর কূপ সংস্কারের পরিকল্পনা করা হয়। ২০০৮ সালের ২২ মে একনেকের বৈঠকে এপ্রকল্পের জন্য ৬৫ কোটি টাকা বরাদ্দের একটি প্রস্তাব অনুমোদনও করা হয়।
বর্তমানে বাংলাদেশের মোট গ্যাস রির্জাভের পরিমাণ ৫ ট্রিলিয়ন এবং প্রতিদিন উত্তোলন করা হয় ২০০ কোটি ঘনফুট এই হারে গ্যাস উত্তোলন করা হলে আগামী ৬ বছরে এই গ্যাস শেষ হবে বলে ধারণা করা হয়।
বাখরাবাদ গ্যাসক্ষেত্র

বাখরাবাদ গ্যাসক্ষেত্র বাংলাদেশের একটি প্রাকৃতিক গ্যাস ক্ষেত্র।
বাখরাবাদ গ্যাসক্ষেত্রটি কুমিল্লা জেলার মুরাদনগর উপজেলায় অবস্থিত। ঢাকা থেকে এটির অবস্থান ৪০ কিলোমিটার পূর্বে। তিতাস ও হবিগঞ্জ গ্যাসক্ষেত্র এর মতো এটিও ১৯৬৯ সালে তদানিন্তন পাকিস্তান শেল অয়েল কোম্পানি আবিষ্কার করে। বাখরাবাদের ক্ষেত্রটি সরু ও লম্বাটে, এবং প্রায় ৬৯ কিলোমিটার দীর্ঘ ও ১০ কিলোমিটার প্রশস্ত। এখানকার মোট গ্যাস মজুদের পরিমাণ ১.০৪৯ ট্রিলিয়ন ঘনফুট (টিসিএফ)। ১৯৮৪ সালে বাখরাবাদ গ্যাসক্ষেত্র হতে গ্যাস উত্তোলন শুরু হয়। ২০০৯ সালের ৩১শে অক্টোবর পর্যন্ত এখান থেকে সর্বমোট ৬৯৬.৫৯৬ বিলিয়ন ঘনফুট অর্থাৎ মোট মজুদের ৬৬.৪০৬% উত্তোলন করা হয়েছে।
বাখরাবাদ গ্যাসক্ষেত্রের ২ স্থানে মোট ৮টি কূপ খনন করা হয়েছে। এর মধ্যে মাত্র একটিই উলম্বভাবে খোঁড়া কূপ। বাকিগুলো তীর্যকভাবে খোঁড়া হয়েছে। কূপগুলো চালু হবার পরে সর্বোচ্চ গ্যাস উৎপাদন হয়েছে ১৯৯২ সালে, যখন দৈনিক ২১০ মিলিয়ন ঘনফুট গ্যাস তোলা হতো। বরতমানে ৫টি কূপ চালু আছে যা থেকে দিনে ৩৫-৩৬ মিলিয়ন ঘনফুট গ্যাস তোলা হয়। বাকি ৩টি কূপ জলাবদ্ধতার কারণে পরিত্যক্ত হয়েছে। এখান থেকে উত্তোলিত গ্যাস বাখরাবাদ গ্যাস সিস্টেম লিমিটেডের মাধ্যমে সারাদেশে সরবরাহ করা হয়। 
বর্তমানে এখানকার কন্ডেনসেট ও গ্যাসের অনুপাত ০.৭০ এবং পানি ও গ্যাসের অনুপাত ১৩.০৮৮ বিবিএল/মিলিয়ন ঘনফুট। এখানকার কন্ডেনসেটকে প্রক্রিয়াজাত করে পেট্রল ও ডিজেল তৈরি করা হয়, যা মেঘনা পেট্রোলিয়াম লিমিটেড বাজারজাত করে থাকে।
কামতা গ্যাসক্ষেত্র

কামতা গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি গাজীপুর জেলার কালীগঞ্জ উপজেলায় অবস্থিত। ঢাকা থেকে কামতা গ্যাসক্ষেত্রের অবস্থান প্রায় ১৭ কিলোমিটার দূরে।
১৯৮২ সালে পেট্রোবাংলা এই গ্যাসক্ষেত্রটি আবিষ্কার করে। এখানকার মোট গ্যাস মজুদের পরিমাণ হলো ১৯৫ বিলিয়ন ঘনফুট (বিসিএফ)। ১৯৮৪ সাল থেকে এখানে বাণিজ্যিক ভিত্তিতে গ্যাস উত্তোলন শুরু হয়। প্রথম দিকে এখান থেকে দিনে গড়ে ২০ মিলিয়ন ঘনফুট গ্যাস উত্তোলন করা হয়। তবে গ্যাসকূপটিতে পানি জমে যেতে থাকায় ১৯৮৮ সাল থেকে দৈনিক উত্তোলনের হার ৩ মিলিয়ন ঘনফুটে নামিয়ে আনা হয়, এবং ১৯৯১ হতে পুরোপুরি বন্ধ করে দেয়া হয়। ১৯৯১ সালের ২৬শে আগস্টের হিসাবে এখান থেকে সর্বমোট ২১.১০ বিলিয়ন ঘনফুট গ্যাস উত্তোলন করা হয়েছে।
সাঙ্গু গ্যাসক্ষেত্র

সাঙ্গু গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি বাংলাদেশের একমাত্র সামুদ্রিক গ্যাসক্ষেত্র যা বর্তমানে পরিত্যক্ত অবস্থায় পড়ে আছে। ১৯৯৬ সালে অগভীর সমুদ্রে, চট্টগ্রামের সলিমপুরের কাছে স্থলভাগ থেকে ৫০ কিমি দুরত্বে বঙ্গোপসাগরে এই গ্যাসক্ষেত্র আবিষ্কার করা হয়। এর অপারেশনের দায়িত্বে ছিল অস্ট্রেলীয় বহুজাতিক কোম্পানি সান্তোস। ২০১৪ সাল থেকে এর উৎপাদন বন্ধ করে দেয়া হয়।
১৯৯৮ সালে ব্রিটিশ তেল কোম্পানি কেয়ার্ন এনার্জি এটি থেকে গ্যাস উৎপাদন শুরু করে। শুরুতে এটি থেকে দৈনিক প্রায় ৫০ মিলিয়ন ঘনফুট গ্যাস উৎপাদন হয়। পরে তা বেড়ে দৈনিক ১৪০ থেকে ১৬০ মিলিয়ন ঘনফুট বা তার বেশি মাত্রায় পৌঁছে। উৎপাদন মাত্রা ২০০৯ সালে গড়ে দৈনিক ৪৯ মিলিয়ন ও ২০১১ সালে গড়ে দৈনিক ১৮ মিলিয়ন ঘনফুটে নেমে যায়। ২০১৩ সালের শেষের দিকে এটি থেকে উৎপাদন দৈনিক দুই থেকে তিন মিলিয়ন ঘনফুটে নেমে এলে এটিকে পরিত্যক্ত ঘোষণা করা হয়। পেট্রোবাংলার হিসেবে অনুযায়ী, ১৯৯৮ থেকে ২০১৪ পর্যন্ত এই গ্যাসক্ষেত্র থেকে প্রায় ৪৮৮ বিলিয়ন ঘনফুট গ্যাস উৎপাদিত হয়।
সালদা গ্যাসক্ষেত্র

সালদা গ্যাসক্ষেত্র ব্রাহ্মণবাড়িয়ার কসবা উপজেলায় অবস্থিত বাংলাদেশের ১৯তম গ্যাসক্ষেত্র। কসবা উপজেলার ১০ কিমি. দক্ষিণে বায়েক ইউনিয়নে এটি অবস্থিত। সলদা নদীর তীরে অবস্থিত বলে এটি সালদা গ্যাসক্ষেত্র নামকরণ করা হয়েছে। এখানকার তিনটি কূপ থেকে বর্তমানে গ্যাস উত্তোলন করা হয় এবং ২০০ মিলিয়ন ঘনফুট গ্যাস মজুদ রয়েছে।
ফৌজদারহাট ক্যাডেট কলেজ

ফৌজদারহাট ক্যাডেট কলেজ বাংলাদেশের (তৎকালীন পূর্ব পাকিস্তান) সর্বপ্রথম ক্যাডেট কলেজ। ১৯৫৮ খ্রিষ্টাব্দে প্রতিষ্ঠিত এ শিক্ষাপ্রতিষ্ঠানটির পূর্বনাম ছিল 'ইস্ট পাকিস্তান ক্যাডেট কলেজ'। এটি চট্টগ্রাম জেলার সীতাকুণ্ড উপজেলার ফৌজদারহাটে অবস্থিত।
কলেজটি চট্টগ্রাম শহরের অদূরে ফৌজদারহাটে ঢাকা-চট্টগ্রাম মহাসড়কের পাশে অবস্থিত। এই কলেজ থেকে ভাটিয়ারিতে অবস্থিত বাংলাদেশ মিলিটারি একাডেমীর দূরত্ব মাত্র ২ কিলোমিটার। কলেজের অদূরেই রয়েছে বঙ্গোপসাগর।
১৯৫৮ সালের ২৮ এপ্রিল নিউজিল্যান্ডের নাগরিক উইলিয়াম মরিস ব্রাউনের হাত ধরে এ কলেজের যাত্রা শুরু হয়। ১৯৬৫ সাল পর্যন্ত এটি 'ইস্ট পাকিস্তান ক্যাডেট কলেজ' নামে পরিচিত ছিল। প্রাথমিকভাবে সেনাবাহিনীর জন্য যোগ্য কর্মকর্তা তৈরি করাই ছিল এ কলেজ প্রতিষ্ঠার মূল লক্ষ্য।
সকল শিক্ষার্থী শ্রেণিকক্ষে মিলিটারি একাডেমীর ক্যাডেটদের মত খাকি ইউনিফর্ম পরিধান করে, সকালে পিটি এবং বিকেলে খেলাধুলার সময় নেভী ব্লু হাফপ্যান্ট ও সবার জন্য নির্দিষ্ট টি-শার্ট পরে এবং রাতে পড়াশুনার সময় সাদা ফুলশার্ট, কালো ফুলপ্যান্ট এবং সবার জন্যে নির্দিষ্ট করা একটি টাই পড়ে। ঋতুভেদে ইউনিফর্মের প্যাটার্ন বদলানো হয়। যেমন : গরমকালে জলপাই রং এর হাফ শার্ট ও শীতকালে খাকি ইউনিফর্মের সাথে খাকি সোয়েটার এবং রাতে পড়াশুনার সময় কলেজ মনোগ্রাম সংবলিত ব্লেজার ব্যবহার করা হয়। শিক্ষক ও অন্যান্য কর্মকর্তা-কর্মচারীবৃন্দও দায়িত্বকালীন সময়ে নির্দিষ্ট পোশাক পরিধান করেন।
কলেজ অডিটোরিয়ামের পেছনে কলেজ মিউজিয়ামটির অবস্থান। জাদুঘরের অন্যান্য জিনিসের মধ্যে প্রাক্তন ক্যাডেটদের ছবি ও তাদের নামের তালিকা উল্লেখযোগ্য।
ডাইনিং হলটির নামকরণ করা হয়েছে কলেজের প্রথম অধ্যক্ষের নামানুসারে "কর্নেল ব্রাউন হল"। এখানে প্রতিদিন পাঁচবার খাবার পরিবেশন করা হয়। ডাইনিং হলে খাবার গ্রহণের সময় ক্যাডেটরা বিশেষ শিষ্টাচার মেনে চলে।
কলেজ পাঠাগারটি রেফারেন্স ও আর্কাইভের দিক থেকে দেশের অন্যতম একটি পাঠাগার। এখানে ১০০০০ এরও অধিক সংখ্যক বিভিন্ন ধরনের বই রয়েছে। পাঠাগারটি "রউফ পাঠাগার" নামে পরিচিত। এর নামকরণ হয়েছে মুক্তিযুদ্ধে শহীদ বীরশ্রেষ্ঠ মুন্সি আব্দুর রউফের নামে।
ফৌজদারহাট ক্যাডেট কলেজের চারটি হাউজ। প্রতি হাউজের নিজস্ব রং, প্রতীক এবং মূলনীতি রয়েছে।
ফৌজদারহাট ক্যাডেট কলেজের নিম্নোক্ত প্রাক্তন ক্যাডেটরা বাংলাদেশের স্বাধীনতা যুদ্ধে দেশের জন্য সর্বোচ্চ ত্যাগ স্বীকার করেন:
এছাড়া ফৌজদারহাটের নিম্নোক্ত ক্যাডেটরা মুক্তিযুদ্ধে অংশগ্রহণ করেন যাদের অনেকেই খেতাবপ্রাপ্ত মুক্তিযোদ্ধা :
ঝিনাইদহ ক্যাডেট কলেজ

ঝিনাইদহ ক্যাডেট কলেজ বাংলাদেশের ১২টি আবাসিক কলেজের মধ্যে অন্যতম। জ্যেষ্ঠতার দিক দিয়ে এটি দ্বিতীয় ক্যাডেট কলেজ। ঐতিহ্যবাহী প্রতিষ্ঠানটি ১৮ অক্টোবর ১৯৬৩ সালে পূর্ব পাকিস্তানের তৎকালীন গভর্নর আবদুল মোনেম খান উদ্বোধন করেন। কলেজটি ২৬ এপ্রিল ১৯৬৪ সালে অধ্যক্ষ নিয়োগের মাধ্যমে কার্যক্রম শুরু করে। লেফটেন্যান্ট কর্নেল এন ডি হাসান, এইসি, ঝিনাইদহ ক্যাডেট কলেজের প্রথম অধ্যক্ষ ছিলেন।
ঝিনাইদহ শহরের অদূরে ঝিনাইদহ-কুষ্টিয়া মহাসড়কের পাশে কলেজের অবস্থান। কলেজের আয়তন ১০৩ একর।
কলেজটির মূলনীতি "সুশিক্ষিত জনই সুবিবেচক।" ঝিনাইদহের প্রতীকী রঙ গাঢ় সবুজ।
কলেজের আবাসিক ভবনগুলো হাউস নামে পরিচিত। ঝিনাইদহ ক্যাডেট কলেজের হাউস সংখ্যা ০৩ (তিন)। প্রতিটি হাউসে ১০০জন ক্যাডেটের থাকার ব্যবস্থা আছে। হাউস গুলোর নামকরণ হয়েছে ইসলামের তিনটি বিখ্যাত যুদ্ধের নামানুসারে। হাউস তিনটি হলোঃ
১। বদর হাউসঃ হাউস রং- সবুজ, হাউস নীতি- "কর্মে চির দীপ্ত।"
২। খায়বার হাউসঃ রং- নীল, নীতি- "কর্তব্যে কঠোর ব্রত।"
৩। হুনাইন হাউসঃ রং- লাল, নীতি- "সাধনায় একনিষ্ঠ।"
একজন হাউস মাস্টারের নেতৃত্বে কয়েকজন হাউস টিউটর প্রতিটি হাউসের প্রশাসনিক দায়িত্ব পালন করেন।
রাজশাহী ক্যাডেট কলেজ

রাজশাহী ক্যাডেট কলেজ বাংলাদেশের রাজশাহী জেলার চারঘাট উপজেলার সারদা তে পদ্মা নদীর তীরে অবস্থিত। এটি দেশের অন্যান্য ক্যাডেট কলেজসমূহের মত স্বায়ত্বশাসিত আবাসিক সামরিক বিদ্যালয় ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের (৭ম শ্রেণী হতে দ্বাদশ শ্রেনী) শিক্ষা দেয়া হয়।
১৯৬৪ সালের ৬ই নভেম্বর আয়ুব ক্যাডেট কলেজ নামে এর ভিত্তিপ্রস্তর স্থাপন করা রাজশাহী ক্যাডেট কলেজ পাকিস্তান আমলে পূর্ব পাকিস্তানে প্রতিষ্ঠিত ৪র্থ তথা শেষ ক্যাডেট কলেজ। পূর্ব পাকিস্তানের গভর্নর মোনায়েম খান ১৯৬৬ সালের ১১ই ফেব্রুয়ারি আয়ুব ক্যাডেট কলেজের উদ্বোধন করেন। ১১০ একর জমির উপর তিনটি ছাত্রাবাস নিয়ে এ ক্যাডেট কলেজ প্রতিষ্ঠিত হয়। প্রতিষ্ঠাতা অধ্যক্ষ ছিলেন উইং কমান্ডার মোহাম্মদ সাঈদ, পিএএফ এবং প্রথম বাঙ্গালী অধ্যক্ষ এম বকীয়তুল্লাহ। বাংলাদেশ স্বাধীনতা লাবের পর এটিকে রাজশাহী ক্যাডেট কলেজ নামকরণ করা হয়।
রংপুর ক্যাডেট কলেজ

রংপুর ক্যাডেট কলেজ, বাংলাদেশের রংপুর জেলায় অবস্থিত একটি সামরিক উচ্চ বিদ্যালয়। এখানে ৭ম থেকে ১২শ শ্রেণী পর্যন্ত মোট ৩০০ (প্রায়) জন ক্যাডেট থাকে। 
পূর্বস্থিত রংপুর রেসিডেন্সিয়াল মডেল কলেজ পরিবর্তন ও পরিবর্ধনের মাধ্যমে ১৯৭৯ সালে তা রংপুর ক্যাডেট কলেজরূপে আত্মপ্রকাশ করে। এসময় পার্শ্বস্থ রংপুর কারমাইকেল কলেজ হতে কিছু জমি অধিগ্রহণ করা হয়। এ বছরই এর শিক্ষা কার্য্যক্রম শুরু হয়। কলেজটির প্রথম অধ্যক্ষ ছিলেন কমান্ডার হাবিবুর রহমান।
রংপুর শহর হতে ৫ কিলোমিটার দূরে রংপুর-ঢাকা মহাসড়কের পাশে। মর্ডান মোড় সংলগ্ন। বেগম রোকেয়া বিশ্ববিদ্যালয়ের সাথে 
সমগ্র ব্যবস্থাটি পরিপূর্ণরূপে পরিকল্পিত, ক্যাডেট কলেজ হিসেবে যা সকল চাহিদা পূরণে সক্ষম। কলেজের আয়তন অনুযায়ী পুরো ব্যবস্থাটি গড়ে উঠেছে। ক্যাম্পাসের প্রধান অংশগুলো হল:
পাবনা ক্যাডেট কলেজ

পাবনা ক্যাডেট কলেজ বাংলাদেশের পাবনার একটি শিক্ষাপ্রতিষ্ঠান। এটি দেশের প্রাচীন দশটি ক্যাডেট কলেজের মধ্যে অন্যতম; যা ১৯৮১ সালের ৭ আগস্ট 'পাবনা রেসিডেন্সিয়াল মডেল কলেজ' থেকে 'ক্যাডেট কলেজ'-এ রূপান্তরিত হয়। এই কলেজটি পাবনা শহর থেকে ১০ কি.মি. দূরে পাবনা-নগরবাড়ি মহাসড়কের পাশে অবস্থিত।
পাবনা ক্যাডেট কলেজ পাবনা জেলার জালালপুরে, ঢাকা-পাবনা মহাসড়কের পাশেই অবস্থিত। পাবনা শহর থেকে এটি ৬ কিমি দূরে অবস্থিত যা বাগচিপাড়া বাজারের কাছে।
মেরিন একাডেমী, পাবনা
https://pcc.gov.mil.bd/
পাবনা ক্যাডেট কলেজের অফিসিয়াল ওয়েবসাইট
https://pcc.army.mil.bd/
ময়মনসিংহ গার্লস ক্যাডেট কলেজ

ময়মনসিংহ গার্লস ক্যাডেট কলেজ মেয়েদের জন্য স্থাপিত বাংলাদেশের প্রথম ক্যাডেট কলেজ। এটি বাংলাদেশ প্রতিরক্ষা মন্ত্রণালয়ের অধীনে সরকারী অনুদানে পরিচালিত বিশেষ ধরণের স্বায়ত্তশাসিত আবাসিক শিক্ষাপ্রতিষ্ঠান।
ঢাকা-ভালুকা-ময়মনসিংহ সড়কের পাশে ময়মনসিংহ শহরের পূর্ব প্রান্তে সেহড়া এলাকায় কলেজটি অবস্থিত। অন্যান্য ক্যাডেট কলেজগুলো গ্রামীণ পরিবেশে স্থাপিত হলেও মেয়েদের কলেজ বিধায় এ কলেজটিকে যথাসাধ্য শহরের প্রাণকেন্দ্রে রাখবার চেষ্টা করা হয়েছে। তবে কলেজটি তিন দিকে শহর দিয়ে ঘেরা হলেও এক দিকে গ্রামীণ এলাকা বিদ্যমান।
স্বাধীনতাপূর্ব সময়ে স্থাপিত ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ এর সাফল্যের ফলশ্রুতিতে প্রতিষ্ঠিত হয় আরো ছয়টি ক্যাডেট কলেজ, যার মাঝে ময়মনসিংহ গার্লস ক্যাডেট কলেজ অন্যতম। ১৯৮২ সালে 'ময়মনসিংহ রেসিডেন্সিয়াল মডেল স্কুল ফর গার্লস' নামের শিক্ষাপ্রতিষ্ঠানটি ময়মনসিংহ গার্লস ক্যাডেট কলেজে রূপান্তরিত হয়। ১৯৮২ সালের ১লা জুলাই দেশের প্রথম গার্লস ক্যাডেট কলেজটি গড়ে তোলার দায়িত্ব দেয়া হয় অধ্যক্ষ করিম উদ্দিন আহমেদকে। নিয়মানুযায়ী ৬৫ বছরের পর অধ্যক্ষ বা অধ্যাপক হিসেবে দায়িত্ব পালন করা যেত না। তাই তৎকালীন কর্তৃপক্ষ বিশেষ ব্যবস্থাপনায় অত্যন্ত যোগ্য এ মানুষটিকে বাংলাদেশের প্রথম গার্লস ক্যাডেট কলেজের দায়িত্বভার প্রদান করেন।
কলেজের মূল গেইট দিয়ে ঢুকলেই পশ্চিম পাশে রয়েছে কলেজ আবাসিক এলাকা। এটি সংলগ্ন রাস্তা ধরে সোজা চলে গেলে পড়বে মূল কলেজের ভবন সমূহ। সেগুলো হলোঃ
উল্লেখ্য, এই প্রতিটি ভবন করিডোর দিয়ে একটি অপরটির সাথে সংযুক্ত যেন বৃষ্টিতে ক্যাডেটদের কোন প্রকার অসুবিধা না হয়। এছাড়াও একটি পুকুর ও তৎসংলগ্ন মাছ চাষ কেন্দ্র রয়েছে। কলেজ হসপিটালের দক্ষিণ দিকে রয়েছে অধ্যক্ষ, উপাধ্যক্ষ, এডজুটেন্ট ও মেডিকেল অফিসারের বাসভবন।
সহপাঠ্যক্রমিক কার্যক্রম পরিচালনার উদ্দেশ্যে ময়মনসিংহ গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যাডেট অংশগ্রহণ করতে বাধ্য।
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়।
ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।
জয়পুরহাট গার্লস ক্যাডেট কলেজ

জয়পুরহাট গার্লস ক্যাডেট কলেজ বাংলাদেশের জয়পুরহাট জেলায় মেয়েদের জন্য স্থাপিত একটি ক্যাডেট কলেজ। বাংলাদেশে ১২টি ক্যাডেট কলেজের মধ্যে এটি সর্বশেষ প্রতিষ্ঠিত হয়। বাংলাদেশের প্রতিরক্ষা মন্ত্রণালয়ের অধীনে এটি পরিচালিত হয়। এটি মোট জায়গার ওপর প্রতিষ্ঠিত। বর্তমানে কলেজের শিক্ষার্থী সংখ্যা মোট ৩২৬ জন।
কলেজটি বাংলাদেশের জয়পুরহাট জেলায় অবস্থিত।
কলেজটি ২০০৬ সালে প্রতিষ্ঠিত হয়।
সহপাঠ্যক্রমিক কার্যক্রম পরিচালনার উদ্দেশ্যে জয়পুরহাট গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যডেট অংশগ্রহণ করতে বাধ্য।
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধান প্রধান সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহ্বান করা হয়।
ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।
নোম এলকিস

নোম এলকিস ( জন্ম ১৯৬৬, নিউ ইয়র্ক শহর) হলেন একজন মার্কিন গণিতবিদ এবং দাবাড়ু।
এলকিস ১৯৮১ সালে ২২তম আন্তর্জাতিক গণিত অলিম্পিয়াডে নিখুঁত স্কোরসহ স্বর্ণপদক অর্জন করেন। তিনি কলাম্বিয়া ইউনিভার্সিটি থেকে গণিত ও সঙ্গীতে ১৯৮৫ সালে কলাবিদ্যায় স্নাতক উপাধি লাভ করেন। হার্ভার্ড বিশ্ববিদ্যালয় থেকে গণিতে স্নাতকোত্তর এবং ডক্টরেট উপাধি লাভ করেন। তিনি ১৯৯০ সালে হার্ভার্ড বিশ্ববিদ্যালয়ে গণিতের সহযোগী অধ্যাপক হিসেবে যোগদান করেন এবং ১৯৯৩ সালে মাত্র ২৬ বছর বয়সে পূর্ণ অধ্যাপক পদে উন্নীত হন। তিনি ১৯৮৮ সালে, x + y + z = w সমীকরণটির কোন ধনাত্মক সমাধান নেই, এ-সংক্রান্ত লিওনার্ট অয়লারেরর অনুমানটির একটি বিরোধী উদাহরণ আবিষ্কার করেন। ফলে অয়লারের এই অনুমানটি মিথ্যা প্রমাণিত হয়।
রাহুল

রাহুল (খ্রিষ্টপূর্ব: ৫১১ - Today) ছিলেন বৌদ্ধ ধর্মের প্রবর্তক গৌতম বুদ্ধের একমাত্র পুত্র। পালি এবং সংস্কৃত ভাষা অনুসারে রাহুল শব্দটি রাহুলা শব্দ থেকে এসেছে যার অর্থ বন্ধন। তার মায়ের নাম যশোধরা বা গোপা দেবী। তার বয়স যখন মাত্র ৭ দিন তখন তার পিতা সিদ্ধার্থ গৌতম সংসার ত্যাগ করেন। বিশ বছর বয়সে তার পিতা গৌতম বুদ্ধ বৌদ্ধিত্ত্ব অর্জন করে রাজধানী কপিলাবস্তু-তে ফিরে আসলে তিনি পিতার কাছ থেকে দীক্ষিত হয়ে বৌদ্ধ ভিক্ষু তে পরিণত হন। এর পর তিনি বৌদ্ধ ভিক্ষুক হয়ে রাজত্ব করেন এবং রোজ ভিক্ষুক এর মত থাকতেন , খাবার খেতেন এবং বৌদ্ধ সম্প্রদায়ের জন্য অনেক কিছু করেছিলেন। বৌদ্ধরা তা‌কে ভ্রাতা রাহুল‌ ব‌লে স‌ম্বোধন ক‌রে।
ঢাকা রপ্তানি প্রক্রিয়াকরণ অঞ্চল

ঢাকা রপ্তানি প্রক্রিয়াকরণ অঞ্চল হল বাংলাদেশের একটি বিশেষ অর্থনৈতিক অঞ্চল। সংক্ষেপে এটি ঢাকা ইপিজেড, ডিইপিজেড বা সাভার ইপিজেড নামেও পরিচিত। এটি রাজাধানী ঢাকার নিকটে সাভারের আশুলিয়া থানায় অবস্থিত।
এই রপ্তানি প্রক্রিয়াকরণ অঞ্চলটি ১৯৯৩ খ্রিষ্টাব্দে স্থাপিত হয় এবং ১৯৯৭ খ্রিষ্টাব্দে এতে আরো একটি সম্প্রসারিত অঞ্চল যুক্ত করা হয়। ৩৫৬.২২ একর এলাকার ওপর প্রতিষ্ঠিত এই ইপিজেডটি বাংলাদেশের ২য় বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ৩৫ কিলোমিটার দূরে ঢাকা জেলার অন্তর্গত সাভার উপজেলার আশুলিয়া থানার গণকবাড়ি এলাকায় অবস্থিত। এটি ঢাকার হযরত শাহজালাল (রা.) আন্তর্জাতিক বিমানবন্দর থেকে ২৫ কিলোমিটার ও চট্টগ্রাম সমুদ্রবন্দর থেকে ৩০৪ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও তিতাস গ্যাস কর্তৃপক্ষ এখানে জ্বালানী হিসাবে প্রাকৃতিক গ্যাস সরবরাহ করে থাকে।
এখানে কলকারখানাগুলোতে তিন ধরনের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ৪৫১ টি।
এখানে উৎপাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঢাকা ইপিজেড থেকে মোট ১,৭৮০.৭৩ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঢাকা ইপিজেড থেকে রপ্তানি হয়েছে ১,৭৮০.৭২ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
পাংখো

পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া জনগোষ্ঠী নিজেদের ধর্মবিশ্বাসে বৌদ্ধ বলে দাবি করে থাকে। তবে একাধিক আদিবাসী জনগোষ্ঠীর মতো প্রকৃতি উপাসনাও পাংখোয়া সমাজে প্রচলিত। তাদের সৃষ্টিকর্তার নাম ‘পত্যেন’, যেমন লুসেইদের ‘পুথিয়ান’। বিশ্বসৃষ্টি সম্পর্কে তাদের সমাজে অনেক পৌরাণিক গল্পকাহিনী প্রচলিত আছে। সৃষ্টিকর্তা ‘পত্যেন’-এর পরই তাদের প্রধান উপাস্য দেবতার নাম ‘খোজিং’। অরণ্যের কর্তা এই দেবতা জুমচাষের ভালমন্দও নিয়ন্ত্রণ করেন বলে এর উদ্দেশেই অধিকাংশ পূজাপার্বণ, ব্রত-অনুষ্ঠান পালন করা হয়। বাঘ খোজিং দেবতার পোষা প্রাণি ছিল বলে পাংখোয়াদের চোখে বাঘের স্থান উঁচুতে। খোজিং-এর সন্তুষ্টি বিধানের জন্য বৈশাখের শুরুতে নৃত্যানুষ্ঠানের রীতি প্রচলিত রয়েছে। পাংখোয়াদের বিশ্বাস, গভীর অরণ্যে খোজিং দেবতার অবস্থান। মূল খোজিং পূজা শ্রাবণ মাসে অনুষ্ঠিত হয়ে থাকে। এই পূজা পাংখোয়া সমাজে সবচেয়ে বড় উৎসব হিসেবে বিবেচিত হয়।
পাহাড়ে জুমচাষ এবং অরণ্যে শিকার এই দুইয়ের উপর এদের জীবন নির্ভরশীল। জুমচাষের পদ্ধতি এদের মধ্যে এখনও ব্যাপকভাবে প্রচলিত। ধান এবং অন্যান্য শস্য ফলানো পাংখোয়াদের কৃষিকাজের মূল উদ্দেশ্য। তবে তারা জঙ্গল থেকে গাছ কেটে কাঠ আহরণের কাজও করে থাকে। এসব কাজে নারী সমানভাবে পুরুষের সঙ্গে অংশ নেয়। হাট-বাজার মূলত মেয়েরাই করে থাকে। প্রাচীনকাল থেকেই পাংখোয়া নারীরা কোমর-তাঁতের মাধ্যমে নিজেদের প্রয়োজনীয় বস্ত্র বুনে আসছেন। পরিবারের চাহিদা মিটিয়ে পাড়া ও প্রতিবেশীদের কাছে বিক্রি করে কিংবা বিনিময় প্রথার বাইরে সংসারের প্রয়োজনীয় সামগ্রী সংগ্রহ করেন।
পাংখোয়াদের বাঁশ ও বেত শিল্প সর্বজন সমাদৃত। বাঁশ ও বেতের তৈরি এসব সামগ্রীতে তাদের শৈল্পিক নৈপূণ্য ফুটে উঠে।
পাংখোয়া সমাজে পিতাই পরিবারের প্রধান। পিতার মৃত্যুর পর পুত্রসন্তানরা পারিবারিক বিষয়-আশয়ের উত্তরাধিকারী হয়ে থাকে। পাংখোয়া জনগোষ্ঠী দুটো গোত্রে বিভক্ত পাংখোয়া ও ভানজাঙ। গোত্রান্তরে বিয়েতে কোন বাধা নেই। পরিণত বয়সে পিতামাতার মতামত অনুযায়ী ছেলে ও মেয়ের বিয়ে অনুষ্ঠিত হয়। পাংখোয়াদের মধ্যে বাল্যবিবাহের প্রচলন নেই। এদের সমাজে বিবাহ বিচ্ছেদ ও বিধবা বিবাহের প্রচলন রয়েছে।
পাংখোয়াদের নিজস্ব ভাষা রয়েছে, তবে তা মৌখিক ভাষা। এদের ভাষার কোন লিখিত রূপ নেই। তা সত্ত্বেও ঐ ভাষায় গানের অভাব নেই, বিশেষ করে প্রেমের গান। অলিখিত রূপ নিয়েই এদের লোকসঙ্গীত যথেষ্ট সমৃদ্ধ।
ধর্মীয় বিশ্বাস, সামাজিক আচার-অনুষ্ঠান ও পূজাপার্বণ নিয়ে পাংখোয়াদের নিজস্ব সংস্কৃতি গড়ে উঠেছে। নাচ ও গান তাদের সংস্কৃতিকে পুষ্ট করেছে। বাঁশনৃত্য, পুষ্পনৃত্য এবং আরও কিছু বিশেষ নৃত্যগীতে তারা অভ্যস্ত। 
পাংখো বা পাংখোয়া হল বাংলাদেশ ও ভারতে বসবাসকারী ক্ষুদ্র জনগোষ্ঠী। বাংলাদেশে চট্টগ্রামের পার্বত্য জেলা রাঙ্গামাটিতে এবং ভারতে মিজোরামে এরা বসবাস করে। আদমশুমারি ও গৃহগণনা-১৯৯১ অনুসারে বাংলাদেশে পাংখো জনগোষ্ঠীর সংখ্যা ৩,২২৭ জন। আদমশুমারি ও গৃহগণনা-১৯৮১ অনুসারে এই সংখ্যা ছিল ২,৪৪০ জন।
খুমি

খুমি বাংলাদেশের একটি উপজাতি। এরা খামি নামেও পরিচিত। নামটির অর্থ হলো "সর্বোত্তম জাতি"। আরাকানীরা এদেরকে খেমি জাতি বলে অভিহিত করে থাকে।
১৭শ শতকের শেষভাগে খুমি উপজাতি আরাকান থেকে পার্বত্য চট্টগ্রামে আগমন করে। খুমীদের মুল জনগোষ্ঠীর বসবাস মায়ানমারে। গোষ্ঠীগত দাংগার কারণে খুমীদের একটি অংশ মায়ানামার হতে পালিয়ে এসে বান্দরবানের গহিন অরণ্যে বসবাস করতে শুরু করে। আবার অনেকের মতে খুমি আদিবাসীরা মূলত মঙ্গোলীয় জনগোষ্ঠীভুক্ত একটি দল। তারা প্রধানত তিব্বতি বার্মিজ-কুকি-চীন ভাষায় কথা বলে।
তারা সাধারণত প্রকৃতি পূজারী। জুম চাষই তাদের প্রধান জীবিকা।
বাংলাদেশে খুমি নৃ-গোষ্ঠীর আগমন বার্মার চিন প্রদেশ থেকে। এই চিন হিলস প্রদেশ ১২ ফেব্রুয়ারি ১৯৪৭ সালে আরাকান প্রদেশ থেকে আলাদা হয়ে নামকরণ করা হয় চিন হিলস। বাংলাদেশে এরা বান্দরবান জেলার রুমা, রৌয়াংছড়ি, এবং থানচি উপজেলাতে বসবয়াস করে। বাংলাদেশ পরিসংখ্যান পকেটবুক (১৯৯৯) অনুসারে এদের মোট জনসংখ্যা ১২৪১।
কুকি

কুকি কোন একক নৃগোষ্ঠী নয়। প্রায় ৫০ টি জাতিগোষ্ঠীর সমন্বয়ে কুকি-চিন-মিজো জাতি গঠিত। এদের অধিকাংশ জাতিগোষ্ঠী মিয়ানমারের চিন রাজ্যে বসবাস করে। এদের বড় একটি নৃগোষ্ঠী ভারতের মিজোরাম রাজ্যে মিজো জাতি যারা বাংলাদেশে লুসাই নামে পরিচিত‌। এছাড়া বাংলাদেশে বসবাসরত বম, পাংখো, খুমি এই জাতিগোষ্ঠীর অন্তর্ভুক্ত। এই জাতিগোষ্ঠীর একটি অংশ মিয়ানমার ও ভারতে থাডো নামে পরিচিত। এরা চীনা-তিব্বতী জাতিগোষ্ঠীর একটি ধারা যারা ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রাম এলাকায় বিস্তৃত। উত্তর-পূর্ব ভারতের কেবল অরুণাচল প্রদেশ ব্যতীত সকল রাজ্যে তারা ছড়িয়ে রয়েছে। এই জনগোষ্ঠীর এভাবে আন্তর্জাতিক সীমানা ছাড়িয়ে ছড়িয়ে পড়ার মূল কারণ হচ্ছে ব্রিটিশ ঔপনিবেশিক নীতি। ভারতে কুকি জনগোষ্ঠীর প্রায় ৫০টি শাখা রয়েছে এবং এরা সেখান তফশিলি সম্প্রদায় হিসাবে চিহ্নিত। কুকিদের এই স্বীকৃতি তাদের উচ্চারিত উপভাষা এবং অঞ্চলের উপর ভিত্তি করে নির্ণয় করা হয়েছে।
কুকি জাতিগোষ্ঠী ঘন জঙ্গল আচ্ছাদিত অঞ্চলে বসবাস করে। এটা কৃষি কাজ করে ও গৃহ পালিত পশু পালন করে।
ওরাওঁ

ওরাওঁ, দক্ষিণ এশিয়ার একটি আদিবাসী। ভারতের ঝাড়খণ্ড রাজ্য, ছত্রিশগড়, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, ভারতের বাইরে বাংলাদেশেও এঁরা বাস করেন। বাংলাদেশেই মূলত এখন এদের প্রধান বাস। ওরাঁওরা যে ভাষায় কথা বলেন, তার নাম কুরুখ ভাষা। তাদেরকে কুরুখ জাতিও বলা হয়। এটি দ্রাবিড় ভাষা গোষ্ঠীর অন্তর্গত।
ওরাঁও আদিবাসীরা নৃতাত্ত্বিক বিচারে আদি-অস্ট্রেলীয় (প্রোটো-অস্ট্রেলীয়) জনগোষ্ঠীর উত্তর পুরূষ। নৃতত্ত্ববিদগণের মতে একই অম্ফলের মুণ্ডা, মালপাহাডি় ও সাঁওতালদের সঙ্গে ওরাঁওদের ঘনিষ্ঠ জনতাত্ত্বিক সম্পর্ক রযে়ছে।
ভারতীয় নৃতাত্ত্বিক সোসাইটির মতানুসারে কুরুখ জাতি বা ওরাঁওদের আদিবাস ছিলো কঙ্কন অঞ্চলে যেখান থেকে তারা অভিবাসিত হয়ে উত্তর ভারতে চলে আসে। কঙ্কনি ভাষার সাথে কুরুখ ভাষার উল্লেখযোগ্য সাদৃশ্য রয়েছে।
২০২০ সালের আদমশুমারি অনুযায়ী বাংলাদেশে ওরাওঁ জনসংখ্যা ছিল প্রায় ২লক্ষ ৪৫ হাজার।
বাংলাদেশে বর্তমানে সিরাজগঞ্জ, নওগাঁ, চাঁপাইনবাবগঞ্জ, জয়পুরহাট, দিনাজপুর, রংপুর, বগুড়া ও রাজশাহী জেলা ওরাওঁদের প্রধান বসতিস্থল। তবে ১৮৮১ সালের লোকগণনায় দেখা যায় যে, উত্তরবঙ্গ ছাড়াও তখন ময়মনসিংহ, চট্টগ্রাম, হবিগঞ্জ ও সিলেট জেলায় কিছুসংখ্যক ওরাঁও আদিবাসীর বসতি ছিল।
অনেক আদিবাসী জাতির মতো ওরাঁও সমাজও সর্বপ্রাণবাদী প্রকৃতি উপাসক। তবে তাদের ধর্মবিশ্বাসে সৃষ্টিকর্তা হিসেবে সর্বশক্তিমান ‘ধরমেশ’ স্বীকৃত। এই সর্বশক্তিমানের অবস্থান সূর্যে। তাই ধর্মীয় অনুষ্ঠান অধিকাংশই সূর্যকে ঘিরে উদযাপিত হয়। এছাড়া ওরাঁও সমাজ নানা দেবতায় বিশ্বাসী। ঐসব দেবতার প্রতীকী অবস্থান গ্রাম, কৃষিসমপদ, অরণ্য, মহামারি ইত্যাদি বিষয়কে কেন্দ্র করে। এদের তুষ্টির জন্য রযে়ছে ধর্মীয় উৎসব-অনুষ্ঠানের ব্যবস্থা। কোন কোন ধর্মীয় অনুষ্ঠানের সঙ্গে হিন্দুদের পূজার মিল পাওয়া যায়, যেমন হিন্দু সম্প্রদায়ের ‘ভাদু’ উৎসবের সঙ্গে ওরাওঁদের ‘কারাম’ উৎসবের মিল অত্যন্ত স্পষ্ট। কদম শাখাকে ঘিরে অনুষ্ঠিত এ উৎসবটি বৃক্ষপূজার নামান্তর।
ওরাওঁদের প্রধান উৎসবের নাম কারাম। বর্তমানে তারা সনাতন ও খ্রিষ্টান ধর্ম পালন করে।